# VIDEO: Mgombea urais UPDP aruhusiwa kupiga kura, apanda basi kurudi Dar

## Muktasari:

Mgombea Urais kwa tiketi ya UPDP, Twalib Kadege leo Jumatano Oktoba 28, 2020 amepiga kura baada ya awali kuzuiwa kutokana na kutokuwa na kitambulisho na kupiga kura.

**Mbeya. **Mgombea Urais kwa tiketi ya UPDP, Twalib Kadege leo Jumatano Oktoba 28, 2020 amepiga kura baada ya awali kuzuiwa kutokana na kutokuwa na kitambulisho na kupiga kura.

Katika maelezo yake baada ya kuzuiwa amesema kitambulisho chake alikisahau jijini Dar es Salaam na aliomba atumie kitambulisho cha Taifa.

Mgombea huyo aliwasili kituoni hapo asubuhi akiambatana na msaidizi wake kwa lengo la kupiga kura, lakini msimamizi wa kituo alimzuia na kumshauri atafute kibali maalumu kutoka kwa msimamizi mkuu wa jimbo la Mbeya mjini, Amede Ng'wanidako.

"Kitambulisho cha kupigia kura ninacho ila nimekisahau Dar es Salaam. Hivyo nitatumia kitambulisho cha Taifa," amesema Kadege wakati wa mahojiano na Mwananchi Digital.

Hata hivyo baada ya mashauriano na wasimamizi wa kituo hicho, mgombea huyo aliruhusiwa kupiga kura kwa kitambulisho cha Taifa.

Akizungumzia shughuli ya upigaji, Kadege amesema ameridhishwa na namna kazi inavyokwenda na amewataka watanzania nchini kote kujitokeza kwa wingi kupiga kura.

Nimeamua kuondoka matokeo yatanikuta Dar es Salaam kwa maelezo kuwa katika Jiji hilo ndiko matokeo yatajumuishwa.

Akieleza sababu ya kusafiri kwa basi kutoka Mbeya kwenda Dar es Salaam, Kadege amesema gari alilokuwa akitumia liliharibika alipokuwa mkoani Arusha.